Prifysgol Ynysoedd Ffaro

Mae Prifysgol Ynysoedd Ffaro (Ffaröeg: Fróðskaparsetur Føroya) yn brifysgol wladwriaethol ar gyfer Ynysoedd Ffaro a leolir yn y brifddinas, Tórshavn. Ffaröeg yw prif iaith weinyddol y brifysgol ac addysgir y myfyrwyr mewn Ffaröeg, Daneg a Saesneg.

Ni ddylir ei gymysgu gyda Choleg Trydoddol a Galwedigaethol newydd yr Ynysoedd, Coleg Glasir a agorwyd yn Awst 2018 sydd hefyd wedi lleoli yn y brifddinas.

Hanes
bawd|Christian Matras, sefydlydd ac Athro gyntaf y Brifysgol

Mae hanes y brifysgol yn estyn nôl at Gymdeithas Wyddonol Ffaro (Føroya Fróðskaparfelag), a sefydlwyd ym 1952."The University: History", Gwefan Fróðskaparsetur Føroya; adalwyd 16 Ionawr 2026 Prif amcan y Gymdeithas oedd i greu canolfan ar gyfer gwyddoniaeth ac ymchwil yn Ynysoedd Ffaro. Ar adeg sefydlu'r brifysgol dim ond un athro oedd: Christian Matras, a fu'n ddarlithydd ym Mhrifysgol Copenhagen.

Heblaw am y cyrsiau blynyddol i fyfyrwyr yn Ffaröeg a hanes naturiol, trefnodd y brifysgol ddarlithoedd cyhoeddus a dosbarthiadau nos yn yr iaith. Dechreuodd Prifysgol Ynysoedd Ffaro hefyd ymwneud â dysgu ac astudio llên gwerin a threftadaeth ddiwylliannol.

Mae'r brifysgol yn cynnig addysg ar lefel PhD, graddedigion ers 1996.

Cyfredol
bawd|Adeilad ysgol Nyrsio sy'n rhan o'r Brifysgol

Mae corff y myfyriwr yn fach, gyda bron i 1,000 o fyfyrwyr. Mae'r brifysgol yn trefnu cystadleuaeth traethawd hir yn agored i bob myfyriwr. Iaith addysgol y brifysgol yw Ffaröeg, gan ei gwneud yn yr unig brifysgol yn y byd i gynnal dosbarthiadau yn swyddogol yn yr iaith honno. Mae'r brifysgol yn cydweithio'n agos â Phrifysgol Copenhagen a Phrifysgol Gwlad yr Iâ ar gyfer prosiectau ymchwil ac mae'n aelod o UArctic (Prifysgol yr Artig).

Ceir pum cyfdran:"The University: Faculties", Gwefan Fróðskaparsetur Føroya; adalwyd 16 Ionawr 2026
 Cyfadran Iaith a Llenyddiaeth Ffaröeg
 Cyfadran Addysg
 Cyfadran Hanes a Gwyddorau Cymdeithasol 
 Cyfadran Gwyddoniaeth a Thechnoleg
 Cyfadran Gwyddor Iechyd

Is-radd  
 BA Iaith a Llenyddiaeth 
 BSc Hanes
 BSc Dadansoddi a Chynllunio Cymdeithasol 
 BSc Gwleidyddiaeth a Gweinyddiaeh (gwyddor gweleidyddiaeth) 
 Bagloriaeth Addysg mewn Addysg gyda Thystysgrif Ysgol Cynraedd ac Uwchradd
 Bagloriaeth Addysg mewn Addysg Gymdeithasol gyda Thystygrif Gwyddor Addysg
 BSc Nyrsio
 BSc Peirianyddu Meddalwedd
 BSc Bioleg
 BSc Peirianneg Ynni ac Amgylcheddol
 BA Y Gyfraith

Ôl Radd 
 MA y Iaith a Llên Ffaröeg
 Meistr yn y Gyfraith
 Gradd Meistr mewn cyd-weithrediad gyda Phrifysgol yr Ynys Las, Prifysgol Akureyri (Gwlad yr Iâ), Prifysgol Gwlad yr Iâ a Phrifysgol Nordland.
 MA/MSc Astudiaethau Gorllewin Nordic, Llywodraethiant a Rheolaeth Hunangynhaliol

Yn 2018 roedd 1,000 o fyfyrwyr, 144 o staff academaidd a gweinyddol a 24 gradd ar gael.

Gwasg Prifysgol Ffaro 
Sefydlwyd Gwasg Prifysgol Faro - Fróðskapur - yn 2005."The University: Faroe University Press", Gwefan Fróðskaparsetur Føroya; adalwyd 16 Ionawr 2026 Mae'n cyhoeddi gwaith o bob maes gwyddonol yn Ynysoedd Ffaro. Mae'r cyhoeddiadau yn Ffaröeg, Saesneg a Daneg. Mae Wasg yn parhau â thraddodiad cyhoeddi Cymdeithas Gwyddoniaeth a Llythyrau Ffaroaidd o gyfnod 1952-2005. Mae'r Wasg yn eiddo i Brifysgol Ynysoedd Ffaro a Chymdeithas Gwyddoniaeth a Llythyrau Ffaroaidd.

Mae tair cyfres o gyhoeddiadau:
 Annales Societatis Scientiarum Faeroensis - Supplementa. Mae'r gyfres hon yn cynnwys traethawd ymchwil doethurol a chyhoeddiadau eraill sy'n cael eu hadolygu gan arbenigwyr - cyhoeddwyd 59 o lyfrau yn y gyfres hon ers 1952
 Fróðskaparrit - adolygiad blynyddol gydag erthyglau yn Saesneg yn bennaf ym maes gwyddorau naturiol, yn Ffaroeg neu Daneg ym maes y dyniaethau. Mae 60 rhifyn wedi'u cyhoeddi ers 1952
 Cyhoeddiadau eraill - adroddiadau cynhadledd, festschrifts a chyhoeddiadau gwyddonol eraill

Cyfeiriadau

Dolenni allanol
Gwefan Prifysgol Ynysoedd Ffaro (Ffaröeg a Saesneg)
Fideo am y Brifysgol, Ffaröeg gydag isdeitlau Saesneg

Categori:Addysg yn Ynysoedd Ffaro
Ynysoedd Ffaro